भारती ने यहां विंध्यवासिनी मंदिर में पूजन-दर्शन करने के बाद संवाददाताओं से कहा कि प्रदेश में आपराधिक घटनाएं बहुत बढ़ रही हैं, खासकर महिलाओं के प्रति जरायम शर्मनाक हालत में पहुंच रहे हैं। उन्होंने कहा कि राज्य की जनता सपा सरकार से इतनी त्रस्त हो गई है कि अगले विधानसभा चुनावों में इसका जाना एकदम तय है। उन्होंने केन्द्र सरकार की उपलब्धियों की चर्चा करते हुए कहा कि पिछले 15 महीने में मोदी सरकार ने अनेक उत्तम कार्य किए हैं।